Official Journal L 240 , 07/09/2002 P. 0045 - 0050



Id-Direttiva tal-Kummissjoni 2002/76/KE tas-6 ta’ Settembru 2002 li temenda l-Annessi għad-Direttivi tal-Kunsill 86/362/KEE u 90/642/KEE rigward it-tfassil ta’ livelli massimi ta' fdalijiet ta’ pestiċidi (metsulfuron metil) fi u fuq ċereali u ċerti prodotti ta’ oriġini veġetali, inklużi frott u ħxejjex (Test b’relevanza taż-ŻEE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxil-Komunità Ewropea, Wara li kkunsidrat id-Direttiva tal-Kunsill 86/362/KEE ta’ l-24 ta’ Lulju 1986 fuq l-iffissar ta’ livelli massimi ta' fdalijiet ta’ pestiċidi fi u fuq ċereali [1], kif l-aħħar emendat bid-Direttiva tal-Kummissjoni 2002/71/KE [2], u b’mod partikolari l-Artikolu 10 tagħha, Wara li kkunsidrat id-Direttiva tal-Kunsill 90/642/KEE tas-27 ta’ Novembru ta’ l-1990 fuq l-iffissar tal-livelli massimi ta’ fdalijiet ta’ pestiċidi fi u fuq prodotti ta' xi ċereali ta’ oriġini veġetali inklużi frott u ħxejjex [3], kif l-aħħar emendat permezz tad-Direttiva 2002/71/KE, u b’mod partikolari Artikolu 7 tagħha, Wara li kkunsidrat id-Direttiva tal-Kunsill 91/414/KEE tal-15 Lulju 1991 dwar id-dħul fis-suq ta’ prodotti għall-protezzjoni tal-ħxejjex [4], kif l-aħħar emendat bid-Direttiva tal-Kummissjoni 2002/64/KE [5], u b’mod partikolari Artikolu 4(1)(f) tagħha, Billi: (1) Is-sustanza attiva eżistenti metsulfuron metil, ġiet inkluża fl-Anness I għad-Direttiva 91/414/KEE bid-Direttivi tal-Kummissjoni 2000/49/KE [6], għall-użu bħala erbiċida, mingħajr ma ġew speċifikati l-kondizzjonijiet partikolari li jinfluwixxu l-uċuħ li jistgħu jkunu ttrattati bi prodotti għall-protezzjoni tal-ħxejjex li fihom din is-sustanza attiva. (2) L-inklużjoni fl-Anness I għad-Direttiva 91/414/KEE tas-sustanza attiva kkonċernata kienet ibbażata fuq il-valutazzjoni ta’ l-informazzjoni mogħtija dwar l-użu propost. L-informazzjoni dwar dan l-użu ġie mogħti minn ċerti Membri ta’ l-Istat in konformità ma’ l-Artikolu 4(1)(f) tad-Direttiva 91/414/KEE. L-informazzjoni disponibbli ġiet eżaminata mill-ġdid u hija biżżejjed sabiex tippermetti li jiġu ffissati ċerti livelli massimi ta’ fdalijiet (LMF) li jkunu stabbiliti. (3) Fejn l-ebda LMF komunitarji jew LMF proviżorji ma jeżistu, l-Istati Membri għandhom jistabbilixxu LMF nazzjonali proviżorji in konformità ma’ l-Artikolu 4(1)(f) tad-Direttiva 91/414/KEE qabel ma’ prodotti għall-protezzjoni tal-ħxejjex li fihom din is-sustanza attiva jistgħu jiġu awtorizzati. (4) Fir-rigward ta’ l-inklużjoni fl-Anness I għad-Direttiva 91/414/KEE tas-sustanza attiva konċernata, l-evalwazzjonijiet tekniċi u xjentifiċi relattivi ġew iffinalizzati fil-forma ta’ rapport reviżorju tal-Kummissjoni. Ir-rapport ġie ffinalizzat fis-16 ta’ Ġunju ta’ l-2000. Ir-rapport iffissa d-doża ta’ Kuljum Ammissibbli (DKA) għall-metsulfuron metil għal ta’ 0,22 mg/kg bw/kuljum. L-espożizzjoni tul il-ħajja tal-konsumaturi ta' prodotti ta’ l-ikel trattati bis-sustanza attiva kkonċernata ġiet eżaminata u valutata in konformità mal-proċeduri Komunitarji. Ġie wkoll meħud kont tal-linji ta’ gwida ppubblikati mill-Organiżazzjoni tas-Saħħa Dinjija [7] u pariri tal-Kumitat Xjentifiku dwar Ħxejjex [8] fuq il-metodoloġija applikata. Huwa konkluż li l-LM proposti ma jwasslux għal li jiġu skorruti dawk id-DKA. L-ebda effetti akuti tossiċi li jirrikjedu l-istabbiliment ta’ Doża ta’ Riferenza Akuta ma ġew innotati waqt l-evalwazzjoni u d-diskussjoni li ppreċedew l-inklużjoni tal-metsulfuron metil fl-Anness I għad-Direttiva 91/414/KEE. (5) Sabiex jiġi żgurat li l-konsumatur ikun protett adegwatament mill-espożizzjoni tal-fdalijiet fi jew fuq prodotti li għalihom l-ebda awtorizzazzjoni ma tkun ġiet mogħtija, huwa prudenti li jiġu ffissati LMF proviżorji l-iktar baxxi ta’ determinazzjoni alanalitiku għal dawk il-prodotti kollha koperti bid-Direttivi 86/362/KEE u 90/642/KEE. (6) L-iffissar fil-livell Komunitarju ta’ tali LMF proviżorji ma jimpedix lill-Istati Membri milli jiffissaw livelli massimi proviżorji ta' fdalijiet għall-metsulfuron metil in konformita’ ma’ l-Artikolu 4(1)(f) tad-Direttiva 91/414/KEE u l-Anness VI tiegħu. Huwa kkunsidrat li perjodu ta’ erba' snin huwa biżżejjed sabiex jippermetti iktar utilizzazzjoni tas-sustanzi attivi kkonċernati. L-LMF proviżorji għandhom imbagħad isiru definittivi. (7) L-Annessi għad-Direttivi 86/362/KEE u 90/642/KEE għandhom għalhekk jiġu hekk emendati. (8) Il-Kummissjoni nnotifikat din id-Direttiva f’forma ta’ abbozz lill-Organiżazzjoni tal-Kummerċ Dinji u l-osservazzjonijiet riċevuti ġew ikkunsidrati fil-finaliżżar tad-Direttiva. Il-possibbiltà ta' l-iffissar ta’ l-LMF ta' tolleranza għall-kombinazzjonijiet speċifiċi ta’ pestiċidi/kultura tiġi eżaminata mill-Kummissjoni fuq il-bażi ta’ l-informazzjoni aċċettabbli sottomessa. (9) Din id-Direttiva hija in konformità mal-pariri tal-Kumitat Permanenti għall-Katina ta’ l-Ikel u s-Saħħa ta’ l-Annimali, ADOTTAT DIN ID-DIRETTIVA: L-Artikolu 1 Il-livell massimu ta’ fdalijiet ta’ pestiċidi huwa miżjud fil-Parti A ta’ l-Anness II għad-Direttiva 86/362/KEE: "Fdal ta' pestiċida | Livell massimu f'mg/kg | Metsulfuron-metil | 0.05 Ċereali | L-Artikolu 2 Il-livelli massimi ta’ fdalijiet ta prestiċidi għall-metsulfuron metil kif muri fl-Anness għal din id-Direttiva huma miżjuda fl-Anness II għad-Direttiva 90/642/KEE. L-Artikolu 3 L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi neċessarji sabiex jikkonformaw ma’ din id-Direttiva sa mhux iktar tard mill-31 ta’ Diċembru 2002. Għandhom minnufiħ jinfurmaw b'dan lill-Kummissjoni. Għandhom japplikaw dawn id-dispożizzjonijiet b’effett mill-1 ta’ Jannar 2003. Meta l-Istati Membri jadottaw dawn id-dispożizzjonijiet, dawn għandu jkollhom referenza għal din id-Direttiva jew għandhom ikunu akkompanjati b’tali riferenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir tali referenza. L-Artikolu 4 Din id-Direttiva għandha tidħol fis-seħħ fl-20 jum wara dak tal-pubblikazzjoni tagħha fil-Ġurnal Uffiċjali tal-Komunitajiet Ewropej. L-Artikolu 5 Din id-Direttiva hija indirizzata lill-Istati Membri. Magħmul fi Brussel, is-6 ta’ Settembru ta’ l-2002. Għall-Kummissjoni David Byrne Membru tal-Kummissjoni [1] ĠU L 221, tas-7.8.1986, p. 37. [2] ĠU L 225, tat-22.8.2002, p. 21. [3] ĠU L 350, ta' l-14.12.1990, p. 71. [4] ĠU L 230, tad-19.8.1991, p. 1. [5] ĠU L 189, tat-18.7.2002, p. 27. [6] ĠU L 197, tat-3.8.2000, p. 32. [7] Linji ta’ gwida għat-tbassir tat-teħid fl-ikel ta' fdalijiet ta' pestiċidi (riveduti), ippreparat mill-GEMS/Programm ta’ Ikel f' kollaborazzjoni mal-Kumitat Codex fuq Fdalijiet ta’ Pestiċidi, pubblikati mill-Organiżazzjoni ta’ Saħħa Dinjija 1997 (WHO/FSF/FOS/97.7). [8] Parir tal-Kumitat Xjentifiku dwar Ħxejjex dwar kwistjonijiet li jirrgwardaw l-emendar ta' l-Anness għad-Direttivi tal-Kunsill 86/362/KE, 86/363/KEE u 90/642/KEE (Parir espress mill-Kumitat Xjentifiku dwar il-Ħxejjex, ta’ l-14 ta’ ta’ l-1998) (http://europa.eu.int/comm/food/fs/sc/index_en.html). -------------------------------------------------- ANNESS Gruppi u eżempji ta' prodotti individwali li għalihom japplikaw l-LMF | Fdal ta' pestiċidi u livelli massimi ta' fdalijiet (mg/kg) | Metsulfuron metil | 1.Frott, frisk, niexef jew nej, ippreservati permezz ta' iffriżar, bla ma fihom zokkor miżjud; lewż | 0,05 | (i)FROTT TAĊ-ĊITRU Grapefruit | | Lumi | | Xkomp | | Mandolin (inkluż klementin u ibridi) | | Larinġ | | Pomelos | | Oħrajn | | (ii)LEWŻ TAS-SIĠRA (imqaxxar jew mhux imqaxxar) Lewż | | Lewż tal-Brażil | | Lewż tal-cashew | | Qastan | | Ġewż ta' l-Indi | | Ġellewż | | Macadamia | | Pecans | | Lewż ta' l-arżnu | | Pistaċċi | | Ġewż | | Oħrajn | | (iii)FROTT TAL-POME Tuffieħ | | Lanġas | | Sfarġel | | Oħrajn | | (iv)FROTT TA' L-GĦADMA Berquq | | Ċirasa | | Ħawħ (inklużi nuċiprisk u ibridi simili) | | Għanbaqar | | Oħrajn | | (v)BERRIES U FROTT ŻGĦIR (a)Għeneb tal-mejda u ta' l-inbid Għeneb tal-mejda | | Għeneb ta' l-inbid | | (b)Frawli (mhux selvaġġ) | | (ċ)Frott tal-qasba (mhux selvaġġ) Tut | | Dewberries | | Loganberries | | Ċawsli | | Oħrajn | | (d)Frott żgħir ieħor u berries (mhux selvaġġ) Mirtill | | Cranberries | | Passulina (ħamra, sewda, bajda) | | Gooseberries | | Oħrajn | | (e)Berries selvaġġ u frott selvaġġ | | (vi)Mixxellanji Avocados | | Banana | | Tamar | | Tin | | Kiwi | | Kumquats | | Litchis | | Mangoes | | Żebbuġ | | Passion fruit | | Ananas | | Rummien | | Oħrajn | | 2.Ħaxix, frisk jew nej, iffriżat jew niexef | 0,05 | (i)ĦAXIX TA' L-GĦERUQ U TUBER Pitravi | | Zunnarija | | Karfus oħxon | | Għerq mustarda | | Artiċokk | | Zunnarija bajda | | Għerq tat-tursin | | Ravanell | | Sassefrika | | Patata Ħelwa | | Liftija safranija | | Nevew | | Jam | | Oħrajn | | (ii)ĦAXIX TAL-BASLA Tewm | | Basal | | Shallots | | Basla żgħira | | Oħrajn | | (iii)ĦAXIX LI JAGĦMEL IL-FROTT (a)Solanacea Tadam | | Bżar | | Brunġiel | | Oħrajn | | (b)Kukurbita qoxra li tittiekel Ħjar | | Ħjar Żgħir | | Qarabagħli | | Oħrajn | | (ċ)Kukurbita qoxra li ma tittikilx Bettieħ | | Squashes | | Dulliegħ | | Oħrajn | | (d)Qamħirrum ħelu | | (iv)ĦAXIX BRASSIKA (a)Brassika li tagħmel il-fjur Brokkoli | | Pastard | | Oħrajn | | (b)Ras tal-Brassika Brussels sprouts | | Ras tal-kaboċċa | | Oħrajn | | (ċ)Weraq tal-Brassika Kaboċċa Ċiniża | | Kale | | Oħrajn | | (d)Kohlrabi | | (v)ĦAXIX BIL-WERAQ U ĦXEJJEX FRISKI (a)Ħass u simili krexxun | | Valerjanella | | Ħass | | Scarole | | Oħrajn | | (b)Spinaċi u simili Spinaċi | | weraq tal-pitravi (l-ispeċi fl-ġeneru Salvelinus) | | Oħrajn | | (ċ)Krexxun ta' l-ilma | | (d)Witloof | | (e)Ħxejjex aromatiċi Maxxita | | Kurrat Selvaġġ | | Tursin | | Weraq tal-karfus | | Oħrajn | | (vi)ĦXEJJEX TAL-LEGUM (friski) Fażola (bil-miżwed) | | Fażola (bla miżwed) | | Piżelli (bil-miżwed) | | Piżelli (bla miżwed) | | Oħrajn | | (vii)ĦXEJJEX BIZ-ZOKK (friski) Asparagus | | Kardun | | Karfus | | Bużbież | | Qaqoċċ | | Kurrata | | Rabarbu | | Oħrajn | | (viii)FUNGI (a)Faqqiegħ ikkultivat | | (b)Faqqiegħ selvaġġ | | 3.Pulses | 0,05 | Fażola | | Għads | | Piżelli | | Oħrajn | | 4.Żerriegħa taż-żejt | 0,1 | Żerriegħa tal-kittien | | Karawett | | Żerriegħa tal-peprin | | Żerriegħa tal-ġulġlien | | Żerriegħa tal-ġirasol | | Żerriegħa tal-kolza | | Fażola tas-soja | | Żerriegħa tal-mustarda | | Żerriegħa tal-qoton | | Oħrajn | | 5.Patata | 0,05 | Patata bikrija | | Patata taż-żergħa | | 6.Tè (weraq u zkuk, niexfa, fermentat jew mhux, mill-weraq tal-Camellia sinensis) | 0,1 | 7.Ħops (niexef), inklużi pellets tal-ħop u trab mhux ikkonċentrat | 0,1 | --------------------------------------------------